《题玉山佳处》
元代·姚文奂

玉山之堂湖水东，朝来佳气郁葱茏。鹤飞琼圃三株树，鳌戴昆仑小朵峰。

雨里买鱼溪友过，花间吹笛野人逢。朝簪傥掷归相候，一个桃枝瘦竹筇。

作者简介：[元]（约公元一三五o年前后在世）字子章，自号娄东生，昆山人。生卒年均不详，约元惠宗至正十年前后在世。聪明好学，过目成诵，博涉经史。家有野航亭，人称姚野航。辟浙东帅阃掾。文奂工诗，与顾瑛、郭翼等相唱和，著有野航亭稿《元诗选》传于世。